Pavol Šafranko

**Pavol Šafranko** (* 16. november 1994, Stropkov) je slovenský profesionálny futbalista, ktorý hráva na poste útočníka za azerbajdžanský klub Sabah Baku

## Klubová kariéra
Šafranko sa narodil v Stropkove kde začal v mládežníckom tíme MŠK Tesla Stropkov. Neskôr pôsobil v Tatrane Prešov.

### Tatran Prešov
Dňa 20. júla 2013 debutoval za seniorský tím Tatranu Prešov pri víťazstve 7:0 nad B-tímom Spartaka Trnavy. Vo svojej premiérovej sezóne v Prešove odohral dokopy 18 zápasov.

Na prvé góly čakal do ďalšej sezóny keď sa presadil 11. októbra 2014 dvakrát proti FK Poprad (výhra 3:1).

#### Hosťovanie v Podbrezovej
Vo februári 2016 bol Šafranko poslaný na ročné hosťovanie do prvoligového klubu Železiarne Podbrezová. V tíme debutoval 27. februára pri víťazstve 1:0 nad Senicou. Prvého gólu sa dočkal 2. apríla pri víťazstve 2:0 nad Zemplínom Michalovce. Na jar odohral 16 zápasov v ktorých strelil jeden gól.

### DAC Dunajská Streda
Po návrate z hosťovania prestúpil Šafranko v januári 2017 do Dunajskej Stredy. S tímom podpísal zmluvu na tri a pol roka. V klube debutoval 18. februára pri remíze 0:0 s Podbrezovou. O sedem dni neskôr strelil svoj prvý gól v klube proti svojmu bývalému klubu Tatranu Prešov (výhra 5:0). V jarnej časti Fortuna ligy 2017/18 sa presadil celkovo šesťkrát a odohral 12 zápasov.

### Aalborg BK
Dňa 20. augusta 2017 prestúpil Šafranko do dánskeho klubu Aalborg BK. Cena prestupu bola podľa Transfermarktu 750 tisíc eur. V tíme debutoval o šesť dní neskôr pri remíze 0:0 s AGF Aarhus. Prvý gól za klub strelil 24. septembra pri víťazstve 3:1 nad Lyngby. Vo svojej prvej sezóne v zahraničí odohral dokopy 31 zápasov v ktorých strelil tri góly.

#### Hosťovanie v Dundee United
V auguste 2018 bol Šafranko poslaný na ročné hosťovanie bez opcie do škótskeho klubu Dundee United. V Škótsku debutoval 11. augusta pri víťazstve 2:1 nad Queen of the South a pri svojom debute dokázal skórovať. V Škótsku sa mu darilo a v 40 zápasoch sezóny strelil 15 gólov.

### Sepsi OSK
Po návrate z hosťovania bol Šafranko v auguste 2019 predaný do rumunského klubu Sepsi OSK. V klube debutoval 11. augusta pri víťazstve 1:0 nad CS U Craiova. Prvého gólu v klube sa dočkal proti rovnakému súperovi 30. novembra pri víťazstve 1:0. Dňa 1. februára zariadil dvoma gólmi remízu 2:2 s FC Hermannstadt. V premiérovej sezóne odohral 38 zápasov v ktorých strelil štyri góly.

### Mamelodi Sundowns
Po dvoch sezónach v Sepsi prestúpil Šafranko v júli 2021 do juhoafrického klubu Mamelodi Sundowns kde podpísal zmluvu na tri roky. V tíme debutoval 15. augusta vo štvrťfinále ligového pohára (MTN 8) pri víťazstve 2:2 po penaltovom rozstrele nad Kaizer Chiefs. V juhoafrickej Premier Division debutoval o päť dní neskôr pri víťazstve 1:0 nad AmaZulu. S Mamelodi vyhral v sezóne ligu, pohár aj ligový pohár a v africkej Lige majstrov sa dostali do štvrťfinále.

### Návrat do Sepsi
Dňa 25. augusta 2022 sa Šafranko vrátil do rumunského klubu Sepsi OSK kde podpísal kontrakt na dva roky. S tímom sa v sezóne tešil zo zisku Cupa României (rumunský pohár) keď vo finále zdolali Universitateu Kluž po penaltovom rozstrele.

### Sabah FK
Šafranko podpísal 9. júla 2024 dvojročnú zmluvu s azerbajdžanským klubom Sabah FK.

## Medzinárodná kariéra
Šafranko bol prvýkrát povolaný do seniorskej reprezentácie Slovenska na dva priateľské zápasy v januári 2017 v Abú Zabí. Debutoval 8. januára pri prehre 1:3 s Ugandou, v zápase nastúpil v 85. minúte keď vystriedal Filipa Oršulu.

## Štatistiky

### Klubové
*K 6. augustu 2023*

; Poznámky
: **<sup>1</sup>** Play-off o Konferenčnú ligu UEFA
: **<sup>2</sup>** Liga majstrov CAF
: **<sup>3</sup>** MTN 8 (ligový pohár)
: **<sup>4</sup>** Európska konferenčná liga UEFA
: **<sup>5</sup>** Rumunský superpohár

### Medzinárodné
*K 6. augustu 2023*

## Úspechy
**Mamelodi Sundowns**

* DSTv Premiership: 2021/22
* Nedbank Cup: 2021/22
* MTN 8: 2021

**Sepsi OSK**

* Cupa României: 2022/23
* Supercupa României: 2022, 2023

## Referencie

## Externé odkazy
* Pavol Šafranko na transfermarkt.com

## Zdroj

Kategória:Slovenskí futbalisti
Kategória:Hráči 1. FC Tatran Prešov
Kategória:Hráči FO ŽP Šport Podbrezová
Kategória:Hráči FK DAC 1904 Dunajská Streda
Kategória:Hráči Aalborg BK
Kategória:Hráči Dundee United
Kategória:Hráči Sepsi OSK
Kategória:Hráči Mamelodi Sundowns
Kategória:Hráči Superligaen
Kategória:Hráči Scottish Premiership
Kategória:Hráči Superliga României
Kategória:Futbaloví útočníci
Kategória:Osobnosti zo Stropkova